Врз основа на член 77 од Законот за јавни набавки (Сл. Весник на РСМ. 24/2019) како и согласно Годишниот план за јавни набавки за 2019 година, Oдговорното лице на договорниот орган на ден ­­­­­­­­­­­­­­­­­­­\_\_\_\_\_\_\_\_\_ година, ја донесе следната:

 **О Д Л У К А**

 **за јавна набавка**

 **чл.1**

За потребите на ЈП Стрежево од Битола, да се изврши доделување на договор за јавна набавка на стоки - Санка за снег, по приложена спецификација која е составен дел на оваа одлука.

 **чл.2**

За целосна реализација на потребната набавка, да се обезбедат средства во вкупен износ од 600.000,00 денари без пресметан ДДВ.

 **чл.3**

Набавката ќе се изврши од средства од финансиски план на договорниот орган за 2019 година.

 **чл.4**

Договорот за јавна набавка да се додели со спроведување на набавка од мала вредност, согласно со член 48 од Законот за јавни набавки.

 **чл.5**

Набавката не е делива од причини што станува збор за набавка на еден вид на стока.

 **чл.6**

Постапката да се спроведува со користење на електронски средства преку Електронскиот систем за јавни набавки.

 **чл.7**

Постапката ќе заврши со користење на електронска аукција.

 **чл.8**

За спроведување на јавната набавка се формира Комисијата за јавни набавки при договорниот орган во состав:

1. Билјана Четаловска - претседател
2. Војо Атанасовски - член
3. Горан Марковски - член

и нивните заменици:

1. Христиана Голубовиќ - заменик претседател
2. Марина Димитровска - заменик член
3. Соња Костадиновска - заменик член

 **чл.9**

 За спроведување на оваа постапка за доделување на договор за јавна набавка нема да се ангажираат надворешни стручни лица.

 **чл.10**

 Се задолжува Комисијата за јавни набавки од точка 8 на оваа одлука да ја спроведе истата, согласно со одредбите од чл.79 од Законот за јавните набавки.

 **чл.11**

Договорниот орган, ЈП “Стрежево“ - Битола по завршување на постапката ќе склучи Договор за јавна набавка со најповолниот понудувач.

 **чл.12**

Одлуката влегува во сила со денот на донесувањето.

 Образложение

 Согласно чл.75 од Законот за Јавни набавки, Управниот одбор на претпријатието на седница одржана на ден 29.01.2019 година го донесе планот за јавни набавки за тековната 2019 година. Со истиот се утврдени вкупните потреби за набавки во тековната година во претпријатието.

 Управниот одбор на претпријатието на седница одржана на ден 13.09.2019 година со одлука бр. 02-699/5 одобри дополнување на планот за јавни набавки за 2019 година за набавка на Санка за снег.

 Согласно чл.77 од Законот за Јавни набавки, а по претходно Барање со број 05-807/1 од 31.10.2019 година поднесено од Машинство за потребите на ЈП “Стрежево“ - Битола, одлучува договорниот орган со донесување на Одлука за предметната набавка.

Образложение за потреба од набавката

 Санката за снег е потребна за ски центарот Ниже Поле. Со неа ќе се извршуваат сервисни активности и брзи интервенции - отстранување на моментални дефекти на ски лифтовите и превоз на скијачи кои евентуално би се повредиле на ски патеките.

Подготвил: м-р Билјана Четаловска

Одобрил: Христиана Голубовиќ

 ЈП “Стрежево”

 Директор

 Методија Граматковски